ობჟათე-ბჟაეიოლი აზიაშ ქიანეფიშ ასოციაცია

ობჟათე-ბჟაეიოლი აზიაშ ქიანეფიშ ასოციაცია
Association of Southeast Asian Nations  250პქდორცხუაფაშ თარიღი:	8 მარაშინათუთა, 1967ტიპირეგიონალური ქიანეფიშ ასოციაციადუდი ოფისი  მაკათურეფი ოფიციალური ნინეფიბირმულიჩინურიფილიპინურიინდონეზიურიქმერულილაოსურიმალაიურიტამილურიტაილანდურივიეტნამურიდუდმახვენჯი ტონგსინგ თამავონგიფართობი 4,435,618 კვ.კმ.ვებ-ხასჷლა	http://www.asean.orgსქოლიო:aმიოწურაფალი: Jalan Sisingamangaraja No.70A, ობჟათე ჯაკარტა.Cite web |title=ASEAN Centres & Facilities |url=http://www.asean.org/asean/asean-centres-facilities  |website=ASEAN |publisher=Association of Southeast Asian Nations |accessdate=16 Sep 2015 
ობჟათე-ბჟაეიოლი აზიაშ ქიანეფიშ ასოციაცია (ინგლ. Association of Southeast Asian Nations; ASEAN) — პოლიტიკური დო ეკონომიკური ორგანიზაცია. ასოციაციას ოკათჷ ობჟათე-ბჟეიოლი აზიაშ 10 სახენწჷფო, ნამუშ ედომუშამი ფართობი - 4,464 ვითოში კმ² რე, მახორობა — 611 მილიონი. ასოციაციაქ დირსხუ 1967 წანას ბანგკოკიშ აპიჯალათ ოსხირ გიჭყეს ინდონეზიაქ, მალაიზიაქ, ფილიპინეფქ, სინგაპურქ დო ტაილანდიქ. 1984 წანას თინეფს ქაკათჷ ბრუნეიქ, 1995 წანას - ვიეტნამქ, 1997 წანას - მიანმარქ დო ლაოსიქ, 1999 წანას თე ასოციაციას აკათუ კამბოჯაქ. 1984 წანაშე მოჸუნაფილი პაპუა ახალ გვინეას დუმაკვირაფალიშ სტატუსი უღუ, დამკვირვებლიშ სტატუსით რგებულენს თაშნეშე ბჟაეიოლი ტიმორი, ნამიუქჷთ 2006 წანას კათაფაშ გეშა შმოთხირი მიშეღუ. 2009 წანაშ ეკენიას, მაკათურ ქიანეფქ, ევრორსხუშ სამანგაშ მეჯინათ, ეკონომიკური ოფირჩაშ გჷმოქიმინუა გინოჭყვიდეს, ორგანიზაციაშ აკოდგინალუას დოჸუნელი ორგანიზაციეფქ ხოლო, მუჭომით რე რეგიონული ფორუმი უშკურანჯობაშ საკითხეფშე ოხანდეთ (ARF), დუდიშული ვაჭრობაშ ზონა (AFTA) ვაჭრობაშ გამანგარებელო, ასეანიშ საინვეტიციო არეალი (AIA), დინოხოლენი დო რეგიონშგალენი ინვესტიციეფიშ მოჭირინაფაშ ხეონწყუეთ. ასეანიშ მაკათური სახენწჷფოეფი ატარენა ირწანური კონფერენციას, ნამუთ იტარებუაფუ მინისტერიალიშ სახეთ, სოდე ისხუნუაფუ მუმალი წანაშ პრიორიტეტეფი. ასეანიშ ეკონია ირწანურ კონფერენციაქ ჩეტარჷ 2015 წანაშ 26-27 პირელს დო 18-22 გერგობათუთას მალაიზიაშ ნანანოღა კუალა-ლუმპურს დო ნოღა ლანგკავის. ასენიშ დიალოგ პარტნიორეფი რენა ავსტრალია, ჩინეთი, ევრორსხუ, ააშ, ახალი ზელანდია, რუსეთი, იაპონია, კანადა დო ობჟათე კორეა. ასეანს 1997 წანას ქინუოლჷ მორაგადეფქ ასენი+სუმი ფორმატიშ გიმოქიმინუაშ გეშა, ნამუთ ითოლისწორუანდჷ ჩინეთიშ, ობჟათე კორეაშ დო იაპონიაშით ასეანწკჷმა დუდიშული სავაჭრო ზონაშ აკოქიმინუას, აკოცჷმაშ მიზეზი რდჷ ასენაიშ ქიანეფიშ ალაზჯმაფონი აკოსქილიდაფა დო ობჟათე კორეა იაპონიაწკჷმა დო ჩინეთიშ გიშაკერძაფილი სამუმალო გეგმეფი. ასოციაციაშ 10 ქიანაშე 6 რესპუბლიკური მართუალაში რე, ოთხი - მონარქიული ქიანა რე, თინეფს შქას ბრუნეი აბსოლუტური მონარქია რე.

 ქიანა  მახორობა მლნ  ფართობი 1000 კვ/კმ  ედპ - მლრდ $  ედპ ართ მახორუშო ინდონეზია 244,47  1,904,569  1,216,738  3592  მალაიზია  29,46  329,758   498,477  10304  ფილიპინები  95,80  299,764   424,355  2614  ვიეტნამი 90,39  331,698   320,677  1528  ტაილანდი  64,38  513,115   651,856  5678  მიანმარი  63,67  678,500   89,461  835 ლაოსი  6,38  236,800   19,200  1446  კამბოჯა  15,25  181,040   36,645  934 ბრუნეი  0,40  5,765   21,687  41703  სინგაპური  5,41  0,712   326,506  51162 

 რესურსეფი ინტერნეტის 

 ობჟათე-ბჟაეიოლი აზიაშ ქიანეფიშ ასოციაციაშ ოფიციალური ვებ-ხასჷლა

სქოლიო

კატეგორია:ობჟათე-ბჟაეიოლი აზია
კატეგორია:ოერეფოშქაშე ორგანიზაციეფი